
	1.
	Noteikumu projekts
1. Noteikumi nosaka uz starpinstitūciju sadarbības sanāksmi uzaicināmās institūcijas un personas, to pienākumus, starpinstitūciju sadarbības sanāksmes sasaukšanas, organizēšanas un norises kārtību, lēmumu pieņemšanas kārtību, protokola sagatavošanas un izsniegšanas kārtību, glabāšanas termiņus, kā arī par fiziskajām personām apstrādājamo datu apjomu un glabāšanas termiņu.
	Priekšlikums
Atbilstoši Latvijas Sodu izpildes kodeksa 12.1 panta sestajā daļā ietvertajam deleģējumam, uz kura pamata projekts ir izstrādāts, Ministru kabinetam ir uzdots cita starpā noteikt arī sanāksmes lēmumu pieņemšanas kārtību. Iespēja sanāksmes laikā pieņemt lēmumus ir apstiprināta projekta 35.8. punktā. Neraugoties uz to, ne projektā, ne tā anotācijā jebkādu lēmumu pieņemšanas kārtība nav skaidrota, kas var radīt organizatoriskus pārpratumus sanāksmes mērķtiecīgai darbībai.
Piedāvātā redakcija

	Alvils Strīķeris (IeM)

	2.
	Noteikumu projekts
29. Nepilngadīgajam notiesātajam, viņa likumiskajam pārstāvim, ģimenes loceklim vai atbalsta personai, piedaloties sanāksmē, apliecinājums nav jāparaksta.


	Priekšlikums
Saskaņā ar projekta 24. un 32. punktu apliecinājumu par informācijas neizpaušanu neparaksta uz sanāksmi uzaicinātais nepilngadīgais notiesātais, viņa likumiskais pārstāvis, ģimenes loceklis vai atbalsta persona. Anotācijā skaidrots, ka šīm personām sanāksmes laikā netiek atklāti citu personu dati, jo šādā sanāksmē tiktu apspriesta tikai tāda informācija, kas skar turpmāko darbu ar nepilngadīgo un viņa ģimeni. Vienlaikus projektā nav normatīvi nostiprināts šādā sanāksmē izpaužamās informācijas raksturs un apjoms. Turklāt atkarībā no sanāksmes norises gaitas un konkrētā gadījuma specifikas nevar izslēgt, ka tās laikā var nākties izpaust arī tādu informācija, kura būtu papildus aizsargājama, lai novērstu kaitējumu citu personu, sabiedrības un valsts drošības interesēm. Tādēļ VDD ieskatā arī šai personu grupai apliecinājums būtu jāparaksta. Šādu pienākumu nav pamata attiecināt uz mazgadīgu personu, kura nav saucama pie atbildības, jo nav sasniegusi 14 gadu vecumu.
Piedāvātā redakcija
-
	Alvils Strīķeris (IeM)

	3.
	Anotācija (ex-ante)
1.3. Pašreizējā situācija, problēmas un risinājumi 


	Priekšlikums
Sodīšanas paredzamības un informācijas iespējami efektīvas aizsardzības nolūkos projekta pielikumā pievienotajā apliecinājumā būtu precizējams, kāda veida atbildība personai var iestāties iegūtās ierobežoti pieejamās informācijas pretlikumīgas izpaušanas, nozaudēšanas vai pretlikumīgas nodošanas rezultātā, neaprobežojoties vienīgi ar norādi par iespējamu saukšanu “pie normatīvajos aktos paredzētās atbildības”. Anotācijā būtu uzskaitāmi šobrīd zināmie pārkāpumu sastāvi, piemēram, Krimināllikuma 200. panta pirmā daļa, 329., 330. pants.
Piedāvātā redakcija
-
	Alvils Strīķeris (IeM)

